
ΑΠΟΦΑΣΕΙΣ 

Σύσταση Διυπουργικής Επιτροπής για το εθνικό σχέ¬ 
διο δράσης κατά των ναρκωτικών. 1 

Καθορισμός αποζημίωσης των Προέδρων, Υπεύθυ¬ 
νων Ομάδων, Αντιπροέδρων, μελών και γραμματέ¬ 
ων του Οργανωτικού σχήματος για την υλοποίηση 
του Ολοκληρωμένου Πληροφοριακού Συστήματος 
ΙΚΑ (ΟΠΣ-ΙΚΑ) και παραλλήλων συναφών έργων... 2 


ΑΠΟΦΑΣΕΙ Σ 

Αοιθ. Υ876 (1) 

Σύσταση Διυπουργικής Επιτροπής για το εθνικό σχέδιο 
δράσης κατά των ναρκωτικών. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Το άρθρο ΙΟπαρ, 3 του Ν. 1558/1985 "Κυβέρνηση και 
Κυβερνητικά Όργανα" (ΦΕΚ 137 Α). 

2. Τις σχετικές αποφάσεις που ελήφθησαν κατά τη συ¬ 
νεδρίαση του Υπουργικού Συμβουλίου της 28 Ιουνίου 
2001 . 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Συνιστάται Διυπουργική Επιτροπή για το εθνικό σχέ¬ 
διο δράσης κατά των ναρκωτικών, την οποία συντονίζει ο 
Πρωθυπουργός και αποτελείται από τους ; 
α) Υπουργό Υγείας και Πρόνοιας, ως Πρόεδρο, 
β)Υπουργό Εσωτερικών, Δημόσιας Διοίκησης και Απο¬ 
κέντρωσης, 

γ) Υπουργό Εθνικής Άμυνας, 
δ) Υπουργό Οικονομικών, 

ε) Υπουργό Εθνικής Παιδείας και Θρησκευμάτων, 
στ) Υπουργό Εργασίας και Κοινωνικών Ασφαλίσεων, 
ζ) Υπουργό Δικαιοσύνης, 
η) Υπουργό Πολιτισμού, 
θ) Υπουργό Εμπορικής Ναυτιλίας και 


ι) Υπουργό Δημόσιας Τάξης, ως μέλη. 

2. Σε περίπτωση κωλύματος ή απουσίας τους, οι παρα¬ 
πάνω Υπουργοί, μέλη της Επιτροπής, αναπληρώνονται 
από τους αρμόδιους Υφυπουργούς ή τον Γ ενικό Γ ραμμα- 
τέατου αντίστοιχου Υπουργείου. 

3. Στην Επιτροπή καλούνται από τον Πρόεδρό της και 
μετέχουν χωρίς δικαίωμα ψήφου, ανάλογα με το εξεταζό¬ 
μενο θέμα, οι τυχόν αρμόδιοι κατά περίπτωση Υπουργοί ή 
Γενικοί Γραμματείς. Επίσης μπορούν να καλούνται εκ¬ 
πρόσωποι Υπουργείων, νομικών προσώπων δημοσίου δι¬ 
καίου η ιδιωτικού δικαίου. 

Άρθρο 2 

1. Η Επιτροπή ως έργο της έχει: 

α) Την εκπόνηση του εθνικού σχεδίου δράσης πενταε¬ 
τούς διάρκειας, που αποτελεί τη συνολική πολιτική κατα¬ 
πολέμησης του προβλήματος των ναρκωτικών, όπου θα 
προβλέπονται και θα καθορίζονται με σαφήνεια οι αρχές, 
οι στόχοι, οι δράσεις, οι ενέργειες και τα μέτρα, η διαθε¬ 
σιμότητα των πόρων για την κάλυψη αυτών και κάθε άλλη 
αναγκαία λεπτομέρεια για την επίτευξη και την ολοκλή¬ 
ρωση του σχεδίου, και 

β) το συντονισμό των αρμόδιων υπηρεσιών και τη παρα¬ 
κολούθηση της εφαρμογής του σχεδίου δράσης σε όλα 
τα Υπουργεία και σε όλα τα επίπεδα. 

2. Οι υπηρεσίες και οι φορείς του δημοσίου τομέα οφεί¬ 
λουν να παρέχουν στην Επιτροπή κάθε αναγκαία συνδρο¬ 
μή και ιδίως τις πληροφορίες και στοιχεία που ζητούνται 
από αυτήν για την εκπλήρωση του έργου της. 

Άρθρο 3 

1. Η γραμματειακή και τεχνική υποστήριξη της Επιτρο¬ 
πής εξασφαλίζεται από το Υπουργείο Υγείας και Πρόνοιας. 

2. Καθήκοντα γραμματέα της Επιτροπής ασκεί υπάλλη¬ 
λος του Υπουργείου Υγείας και Πρόνοιας με βαθμό Α'της 
Π.Ε. κατηγορίας που ορίζεται με απόφαση του Προέδρου 
της Επιτροπής. Με την ίδια απόφαση μπορεί να οριστεί, 
ως αναπληρωτής του γραμματέα, υπάλληλος με τα ίδια 
τυπικά προσόντα. 

3. Κατά τα λοιπά ισχύουν οι κοινές διατάξεις για τη λει¬ 
τουργία των Διυπουργικών Επιτροπών, όπως καθορίζο¬ 
νται στο άρθρο 12 της Υ. 228/31.5.2000 απόφασης του 
Πρωθυπουργού (ΦΕΚ Β’ 676). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Οκτωβρίου 2001 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

-♦- 

Αριθμ. 2/57342/0022 (2) 

Καθορισμός αποζημίωσης των Προέδρων, Υπεύθυνων 
Ομάδων, Αντιπροέδρων, μελών και γραμματέων του 
Οργανωτικού σχήματος για την υλοποίηση του Ολο¬ 
κληρωμένου Πληροφοριακού Συστήματος ΙΚΑ (ΟΠΣ- 
ΙΚΑ) και παραλλήλων συναφών έργων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΑΣΦΑΛΙΣΕΩΝ 

Έχοντας υπόψη: 

1. Την παρ. 18 του άρθρου 18 του Ν.2503/97 (ΦΕΚ 
107/Α) "Διοίκηση, οργάνωση, στελέχωση της περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις". 

2. Τον Ν.2880/2001 "Πρόγραμμα ΠΟΛΙΤΕΙΑ για τη μεταρ¬ 
ρύθμιση και τον εκσυγχρονισμό της Δημόσιας Διοίκησης" 

3. Το άρθρο 19 του Ν.2470/97 (ΦΕΚ 40/Α) "Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες διατάξεις". 

4. Τις διατάξεις του Π.Δ. 372/14-9-95 (ΦΕΚ 201/Α) "Με¬ 
ταφορά Γ.Γ.Κ.Α. από το Υπουργείο Υγείας Πρόνοιας και 
Κοινωνικών Ασφαλίσεων στο Υπουργείο Εργασίας". 

δ.Τιςδιατάξειςτου ΠΔ. 143/13-4-00 (122/Α) "Διορισμός 
Υπουργών, Αναπληρωτή Υπουργού και Υφυπουργών". 

6. Την Γ5/1849/1999 κοινή απόφαση των Υπουργών 
Εσωτερικών, Δημόσιας Διοίκησης & Αποκέντρωσης και 
Εργασίας & Κοινωνικών Ασφαλίσεων, "Συγκρότηση Ορ¬ 
γανωτικού Σχήματος για την υλοποίηση του Ολοκληρω¬ 
μένου Πληροφοριακού Συστήματος Ι.Κ.Α. (Ο.Π.Σ.-Ι.Κ.Α.) 
και παραλλήλων συναφών έργων (300/Β) όπως τροπο¬ 
ποιήθηκε και συμπληρώθηκε με τις Γ5/999/2000 (166/Β) 
και Γ5/854/2001 (1036/Β) όμοιες. 

7. Την 3549/2001 (1063/Β) απόφαση του Διοικητή ΙΚΑ. 

8. Τις διατάξεις του άρθρου 27 του Ν.2081/92 (154/Α) 
και το γεγονός ότι η προκαλούμενη από την απόφαση αυ¬ 
τή δαπάνη, ύψους 315.000.000 δραχμών για τα έτη 2001 
και 2002, δεν θα βαρύνει τον Κρατικό Προϋπολογισμό, 
αλλά τον Προϋπολογισμό του ΙΚΑ , στον οποίο έχει προ- 
βλεφθεί σχετική πίστωση στον ΚΑΕ 00.10. 0264. 

9. Την αρ. 2/80345/0004/99 απόφαση "Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91". 

10. Το άρθρο 40 του Ν. 849/78 (232/Α) όπως συμπληρώ¬ 
θηκε με το άρθρο8του Ν. 2129/93. (57/Α), αποφασίζουμε: 

Στους Προέδρους, Αντιπροέδρους, Υπευθύνους των 
Ομάδων, μέλη και γραμματείς του Οργανωτικού Σχήμα¬ 
τος για την υλοποίηση του ΟΠΣ-ΙΚΑ που συγκροτήθηκε 
με την Γ5/1849/99 κοινή Υπουργική απόφαση, όπως αυτή 
τροποποιήθηκε και συμπληρώθηκε με τις Γ5/999/2000 και 
Γ5/854/2001 όμοιες καθορίζουμε αποζημίωση, ως εξής: 

1. Στον Πρόεδρο και τα μέλη της Στρατηγικής Επιτρο¬ 
πής, πάγια μηνιαία αποζημίωση 50.000 δρχ. και στους 
γραμματείς 30.000 δρχ. ανά μήνα. 


2. Στον Εμπειρογνώμονα/Σύμβουλο της Στρατηγικής 
Επιτροπής πάγια μηνιαία αποζημίωση 180.000 δρχ. 

3. Στον Πρόεδρο και τα μέλη της Ομάδας Διαχείρισης, 
στους Προέδρους/Υπευθύνους των Ομάδων : 

- Υποέργου Ασφαλιστικών Εισφορών, 

- Υποέργου Παροχών, 

- Υποέργου Οικονομικής Διαχείρισης, 

- Υποέργου Υγείας και 

-Υποέργου Μητρώου, 

στον Αντιπρόεδρο της Ομάδας Υποέργου Οικονομικής 
Διαχείρισης καθώς και στον Συντονιστή και τα μέλη της 
Ομάδας Υποέργου Υποστήριξης Εισαγωγής του ΟΠΣ- 
ΙΚΑ, πάγια μηνιαία αποζημίωση 160.000 δρχ. ανά μήνα για 
κάθε έναν. 

4. Στα λοιπά μέλη των Ομάδων της προηγούμενης πα¬ 
ραγράφου καθώς και στους Προέδρους/Υπευθύνους και 
τα μέλη των Ομάδων και Υποομάδων: 

- Τεχνικής Γραμματείας, 

- Προετοιμασίας & Συλλογής Στοιχείων, 

- Λειτουργικού Ανασχεδιασμού Κοινωνικής Ασφάλισης, 

- Σχεδιασμού Νέων Εντύπων, 

- Νέων Διαδικασιών, 

- Ανακεφαλαίωσης Ημερών Ασφάλισης, 

- Λειτουργικού Ανασχεδιασμού Υγείας, 

- Τεχνικής και Στέγασης, 

- Εκπαίδευσης και Ενημέρωσης και 

- Επίπλων, 

πάγια μηνιαία αποζημίωση 130.000 δρχ. για κάθε έναν. 

5. Στην Υπεύθυνη της Υποομάδας Διοικητικής Μέρι¬ 
μνας και Γ ραμματείας πάγια μηνιαία αποζημίωση 110.000 
δρχ. και στα μέλη της ίδιας Ομάδας 100.000 δρχ. ανά μή¬ 
να για κάθε έναν. 

Σε περίπτωση μερικής συμμετοχής δικαιούχων, θα γί¬ 
νεται ανάλογη περικοπή της μηνιαίας αποζημίωσης. 

Γ ιατον καθορισμότου δικαιούμενου κατά περίπτωση πο¬ 
σού αποζημίωσης θα συνεκτιμώνται ο χρόνος απασχόλη¬ 
σης πέραν του κανονικού ωραρίου εργασίας ή/και κατά τις 
μη εργάσιμες ημέρες και ώρες, ο βαθμός συμμετοχής στις 
εργασίες του Οργανωτικού Σχήματος καθώς και η ποιότη¬ 
τα και η συνέπεια της εργασίας κάθε ενός από τους συμ- 
μετέχοντες στο Σχήμα. Τα τελικά ποσά αποζημίωσης ανά 
δικαιούχο, θα βεβαιώνονται από τον Υπεύθυνο του έργου, 
μετά από σχετική εισήγηση της Ομάδας Διαχείρισης. 

Σε περίπτωση που ένα μέλος συμμετέχει στο σχήμα σε 
περισσότερες από μία Ομάδες, θα λαμβάνει αποζημίωση 
μόνο από τη μία, κατά επιλογήν του. Στην περίπτωση αυ¬ 
τή θα συνεκτιμάται και θα βεβαιώνεται κατά τα ως άνω, η 
συνολική του προσφορά στο σχήμα. 

Η ισχύς της απόφασης αυτής αρχίζει από την 1-1-2001 
για τα μέλη που απασχολούνται στα σχήματα βάσει της 
(6) σχετικής απόφασης και από 10-8-2001 γιατα μέλη που 
ορίσθηκαν με την (7) σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2001 

Οι Γ ενικοί Γ ραμματείς 

Κοινωνικών Ασφαλίσεων 

Δημοσιονομικής Πολιτικής Υπουργείου Εργασίας 

Υπουργείου Οικονομικών και Κοιν. Ασφαλίσεων 

ΙΩΑΝΝΗΣ ΚΟΥΣΟΥΛΑΚΟΣ ΠΑΝ. ΘΕΟΦΑΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






